Sag C-590/13

Idexx Laboratories Italia Srl

mod

Agenzia delle Entrate

(anmodning om præjudiciel afgørelse indgivet af Corte suprema di cassazione)

»Præjudiciel forelæggelse — indirekte beskatning — moms — sjette direktiv — artikel 18 og 22 — fradragsret — erhvervelser inden for Fællesskabet — omvendt betalingspligt — materielle betingelser — formelle betingelser — manglende overholdelse af de formelle betingelser«

Sammendrag – Domstolens dom (Ottende Afdeling) af 11. december 2014

Harmonisering af afgiftslovgivningerne – det fælles merværdiafgiftssystem – fradrag for indgående afgift – procedure med omvendt betalingspligt – afgiftspligtig person, der som aftager af goder eller tjenesteydelser er betalingspligtig for merværdiafgift – ret til fradrag – betingelser – materielle betingelser – formelle betingelser – overholdelse af formaliteter, regnskabsforpligtelser og angivelse – manglende overholdelse – sanktion – fortabelse af retten til fradrag – ikke tilladt

[Rådets direktiv 77/388, art. 18, stk. 1, litra d), og art. 22]

Artikel 18, stk. 1, litra d), og artikel 22 i sjette direktiv 77/388 om harmonisering af medlemsstaternes lovgivning om omsætningsafgifter skal fortolkes således, at disse bestemmelser indeholder formelle betingelser for fradragsretten, hvis tilsidesættelse ikke medfører en fortabelse af denne ret.

Det skal i denne henseende præciseres, at de materielle betingelser for fradragsretten er de betingelser, som regulerer selve grundlaget for og omfanget af denne ret, således som omhandlet i sjette direktivs artikel 17 med overskriften »Fradragsrettens indtræden og omfang«.

De formelle betingelser for nævnte fradragsret, som fremgår af direktivets artikel 18 og 22, fastsætter derimod de nærmere bestemmelser for og kontrollen med udøvelsen af denne ret og sikrer, at merværdiafgiftssystemet fungerer korrekt, såsom forpligtelserne vedrørende regnskab, fakturering og angivelse.

(jf. præmis 41, 42 og 46 samt domskonkl.)

Sag C-590/13

Idexx Laboratories Italia Srl

mod

Agenzia delle Entrate

(anmodning om præjudiciel afgørelse indgivet af Corte suprema di cassazione)

»Præjudiciel forelæggelse — indirekte beskatning — moms — sjette direktiv — artikel 18 og 22 — fradragsret — erhvervelser inden for Fællesskabet — omvendt betalingspligt — materielle betingelser — formelle betingelser — manglende overholdelse af de formelle betingelser«

Sammendrag – Domstolens dom (Ottende Afdeling) af 11. december 2014

Harmonisering af afgiftslovgivningerne — det fælles merværdiafgiftssystem — fradrag for indgående afgift — procedure med omvendt betalingspligt — afgiftspligtig person, der som aftager af goder eller tjenesteydelser er betalingspligtig for merværdiafgift — ret til fradrag — betingelser — materielle betingelser — formelle betingelser — overholdelse af formaliteter, regnskabsforpligtelser og angivelse — manglende overholdelse — sanktion — fortabelse af retten til fradrag — ikke tilladt

[Rådets direktiv 77/388, art. 18, stk. 1, litra d), og art. 22]

Artikel 18, stk. 1, litra d), og artikel 22 i sjette direktiv 77/388 om harmonisering af medlemsstaternes lovgivning om omsætningsafgifter skal fortolkes således, at disse bestemmelser indeholder formelle betingelser for fradragsretten, hvis tilsidesættelse ikke medfører en fortabelse af denne ret.

Det skal i denne henseende præciseres, at de materielle betingelser for fradragsretten er de betingelser, som regulerer selve grundlaget for og omfanget af denne ret, således som omhandlet i sjette direktivs artikel 17 med overskriften »Fradragsrettens indtræden og omfang«.

De formelle betingelser for nævnte fradragsret, som fremgår af direktivets artikel 18 og 22, fastsætter derimod de nærmere bestemmelser for og kontrollen med udøvelsen af denne ret og sikrer, at merværdiafgiftssystemet fungerer korrekt, såsom forpligtelserne vedrørende regnskab, fakturering og angivelse.

(jf. præmis 41, 42 og 46 samt domskonkl.)